《赠车同 其二》
清代·刘青藜

友朋何寥寥，人事兼聚散。一饭别君庐，时日不可算。

子嗟丧频仍，余苦病居半。酸辛勿重陈，倒箧烦点窜。

但愧岭头泷，波澜怯河汉。佳恶吾自知，洪炉休辞锻。

后会总茫茫，莫负灯花灿。

作者简介：（1664—1707）河南襄城人，字太乙，一字卧庐，号啸月。康熙四十五年进士，官庶吉士。父丧，哀毁呕血，事母不复出。专意为诗。有《高阳山人诗文集》、《金石续录》。